Държавен вестник, бр. 106, 2008 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  106
2. Създава се ал. 4:
“(4) Освобождаването от митни сборове за
горивата, които се съдържат в стандартните
резервоари на търговските превозни средст-
ва по смисъла на чл. 112, параграф 2, буква “а”
от Регламент (ЕИО) № 918/83 на Съвета от
28 март 1983 г. относно установяване на ре-
жима на Общността за митнически освобож-
давания, се ограничава на общо 200 литра за
превозно средство.”
§ 20. Законът влиза в сила от 1 януари 2009 г.
Законът е приет от 40-то Народно събрание
на 2 декември 2008 г. и е подпечатан с официал-
ния печат на Народното събрание.
 Председател на Народното събрание:
 Георги Пирински
7044
УКАЗ № 352
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
корпоративното подоходно облагане, приет от
ХL Народно събрание на 2 декември 2008 г.
Издаден в София на 9 декември 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за изменение и допълнение на Закона за кор-
поративното подоходно облагане (обн., ДВ,
бр. 105 от 2006 г.; изм. и доп., бр. 52, 108 и 110
от 2007 г. и бр. 69 от 2008 г.)
§ 1. В чл. 31, ал. 1 се правят следните допъл-
нения:
1. В т. 3 накрая се добавя “и домове за меди-
ко-социални грижи за деца съгласно Закона за
лечебните заведения”.
2. Създава се т. 18:
“18. детския фонд на Организацията на обе-
динените нации (УНИЦЕФ).”
§ 2. В чл. 34, ал. 1 се създава изречение вто-
ро: “Приходите и разходите от последващи оцен-
ки на вземания и разходите от отписване на
вземания като несъбираеми не се признават за
данъчни цели в годината на счетоводното им
отчитане, при условие че в същата или в пред-
ходна година не е настъпило някое от обстоя-
телствата по чл. 37.”
§ 3. В чл. 37 в заглавието и в текста преди т. 1
след думите “последващи оценки” се добавя “и
от отписване”.
§ 4. Член 44 се изменя така:
“Финансови инструменти, допуснати до
търговия на регулиран пазар
Чл. 44. (1) При определяне на данъчния фи-
нансов резултат счетоводният финансов резул-
тат се намалява с печалбата от разпореждане с
финансови инструменти по смисъла на § 1, т. 21
от допълнителните разпоредби, определена като
положителна разлика между продажната цена
и документално доказаната цена на придобива-
не на тези финансови инструменти. Изречение
първо не се прилага за печалби от източник в
чужбина, по отношение на които в спогодба за
избягване на двойното данъчно облагане е пред-
виден метод за избягване на двойното данъчно
облагане “освобождаване с прогресия”.
(2) При определяне на данъчния финансов
резултат счетоводният финансов резултат се
увеличава със загубата от разпореждане с фи-
нансови инструменти по смисъла на § 1, т. 21 от
допълнителните разпоредби, определена като
отрицателна разлика между продажната цена и
документално доказаната цена на придобиване
на тези финансови инструменти.”
§ 5. В чл. 55 се създава ал. 6:
“(6) Точка 1 на ал. 3 не се прилага, когато
активите по ал. 3 са придобити във връзка с
направена инвестиция за повишаване на енер-
гийната ефективност при наличие на сключени
доброволни споразумения по реда на глава пета,
раздел II от Закона за енергийната ефективност.”
§ 6. В чл. 177 ал. 4 се отменя.
§ 7. В чл. 188, ал. 1, изречение второ думите
“Европейската общност” се заменят с “Евро-
пейския съюз”.
§ 8. Създава се чл. 189а:
“Данъчно облекчение за извършвана дейност в
селското стопанство, преработвателната про-
мишленост, производството, високите техно-
логии и инфраструктурата
Чл. 189а. Корпоративният данък се преот-
стъпва за срок 5 години в размер 100 на сто на
данъчно задължени лица за данъчната им пе-
чалба от извършвана дейност в селското сто-
панство, преработвателната промишленост,
производството, високите технологии и инфра-
структурата, когато са изпълнени едновремен-
но следните условия:
1. данъчно задълженото лице извършва ин-
вестиция в размер над 10 млн. лв. годишно;
2. придобиват се активи като част от инвес-
тицията по т. 1, които са фабрично нови и не са
били експлоатирани преди придобиването им;
3. изпълнени са условията по:
а) член 188—в случаите на минимална по-
мощ, или
б) член 189—в случаите на държавна помощ
за регионално развитие.”
§ 9. В част втора, глава двадесет и втора раз-
дел V “Данъчни облекчения, отговарящи на
изискванията за допустима държавна помощ за
заетост” с чл. 191, 192 и 193 се отменя.
§ 10. Член 196 се изменя така:
“Финансови инструменти, допуснати до
търговия на регулиран пазар
Чл. 196. Не се облагат с данък при източни-
ка доходите от разпореждане с финансови ин-
струменти по смисъла на § 1, т. 21 от допълни-
телните разпоредби.”